สุราษฎร์ธานีพบโควิด-19 เป็นผู้รับเหมาจากปัตตานี แพทย์แจงอาการหนักมาก 
สุราษฎร์ธานี เจอโควิด-19 เป็นเสี่ยรับเหมาก่อสร้างจากปัตตานี โดยมีอาการหนักมาก ต้องใส่เครื่องช่วยหายใจ และไตทำงานผิดปกติ ด้านผู้ว่าฯ แถลงสั่งปิดสถานบันเทิง บ่อนชนไก่บ่อนชนวัว ถึงสิ้นเดือนเมื่อเวลา 15.00 น. วันที่ 18 มีนาคม ที่ห้องประชุมตาปี ชั้น 4 ศาลากลางจังหวัดสุราษฎร์ธานี นายวิชวุทย์ จินโต ผู้ว่าราชการจังหวัดสุราษฎร์ธานี พร้อมนายแพทย์มนู ศุกลสกุล นายแพทย์สาธารณสุขจังหวัดสุราษฎร์ธานี และนายแพทย์กิตติศักดิ์ อักษรวงศ์ ผู้อำนวยการโรงพยาบาลสุราษฎร์ธานี ร่วมแถลงข่าวสถานการณ์ และมาตรการป้องกันระบาดของโรคติดเชื้อไวรัสโคโรนา 2019 หรือ โควิด-19 กรณีกระทรวงสาธารณสุขแจ้งมีผู้ป่วย 1 ราย ในพื้นที่ จ.สุราษฎร์ธานีติดโควิด-19นายแพทย์มนู กล่าวว่า ผู้ป่วยเป็นชายไทย อายุ 49 ปี เริ่มป่วยตั้งแต่วันที่ 8 มีนาคม 2563 มีอาการไข้ ปวดกล้ามเนื้อ หนาวสั่น ปอดอักเสบ ไตผิดปกติ พักอยู่หอผู้ป่วยวิกฤติ ใส่เครื่องช่วยหายใจ โดยมีประวัติการเดินทางมาจากจังหวัดชายแดนใต้ มีอาชีพรับเหมาก่อสร้าง ซึ่งประกอบธุรกิจร่วมกับชาวมาเลเซีย และมีลูกจ้างเป็นชาวมาเลเซีย โดยเริ่มป่วยครั้งแรกมีอาการหนาวสั่น ในพื้นที่จังหวัดชายแดนใต้ เมื่อวันที่ 8 มีนาคม 2563 และวันที่ 9 มีนาคม ได้ขับรถยนต์คนเดียวมาที่สุราษฎร์ธานี และพักอยู่ที่บ้าน 1 วัน (10 มี.ค.63) พอวันที่ 11 มีนาคม ไปพบแพทย์ที่โรงพยาบาลเอกชนใน จ.สุราษฎร์ธานีตั้งแต่วันที่ 11 มีนาคม ถึงวันที่ 15 มีนาคม 2563 ผู้ป่วยมีอาการปอดอักเสบ หายใจด้วยตนเองไม่ได้ แพทย์จึงใส่ท่อช่วยหายใจ และส่งต่อไปรักษาที่โรงพยาบาลสุราษฎร์ธานี รวมทั้งส่งตัวอย่างเพื่อตรวจหาเชื้อไวรัสโคโรนา 2019 ครั้งแรกได้รับผลพบติดเชื้อเมื่อวันที่ 15 มีนาคม 2563 เวลา 22.00 น. และผลการตรวจยืนยันครั้งที่ 2 เมื่อวันที่ 17 มีนาคม 2563 เวลา 22.00 น. ขณะนี้ผู้ป่วยได้รับการรักษาอยู่ในห้องผู้ป่วยวิกฤติ นายแพทย์สาธารณสุขจังหวัดสุราษฎร์ธานี กล่าวนายแพทย์มนู กล่าวอีกว่า ทีมสอบสวนโรคได้ประชุมวางแผนลงพื้นที่เก็บรวบรวมข้อมูลหาผู้สัมผัสผู้ป่วยพบมีผู้เสี่ยงสูง 37 คน ได้รับการกักตัวที่บ้านและหลัง 5 วัน ได้ส่งตัวอย่างไปตรวจหาเชื้อ เนื่องจากแต่ละสัมผัสไม่พร้อมกัน ที่เหลือเสี่ยงต่ำ 54 คน จะทยอยตรวจให้ครบ โดยให้ทั้งหมดกักตัวอยู่ที่บ้านรอฟังผล ผู้ป่วยรายนี้ไปที่ไหนจะหาผู้สัมผัสให้มากที่สุด โดยพบคนสัมผัสใกล้ตัว คือ ภรรยา และแพทย์โรงพยาบาลเอกชนมีความเสี่ยงสูง แต่ผู้ป่วยรายนี้ไม่ได้ไปประเทศมาเลเซีย แต่ทำอาชีพรับเหมากับชาวต่างประเทศด้าน นายแพทย์กิตติศักดิ์ กล่าวว่า ครั้งแรกผู้ป่วยถูกส่งตัวมารักษาเมื่อวันที่ 15 มีนาคม ลักษณะปอดอักเสบไม่รู้สาเหตุ ต้องรอการยืนยันจากศูนย์วิทยาศาสตร์การแพทย์ และได้รับการยืนยัน 2 แห่งวินิจฉัยแล้วมีไข้สูงหายใจเหนื่อย จำต้องใส่ท่อช่วยหายใจ อยู่ในห้องความดันลบตั้งแต่เริ่มต้น และได้รับการยาฆ่าเชื้อไวรัสและแบคทีเรีย โดยไข้เริ่มลงแต่ยังต้องใส่เครื่องช่วยหายใจ และผู้ป่วยเป็นเบาหวานมีภาวะไตทำงานไม่สมบูรณ์วันนี้เริ่มมีการล้างไต ค่อนข้างมีอาการหนักพอสมควร มีทิศทางดีขึ้น แต่ถือว่ายังค่อนข้างหนักทางโรงพยาบาลมีห้องแยกความดันลบ 6 ห้อง และห้องกักอีก 18 ห้อง หอผู้ป่วย 30 เตียง ที่เตรียมไว้การณ์นี้ และยังมีโรงพยาบาลชุมชนอีก 4-5 ห้อง และทางสาธารณสุขจังหวัดกำลังหาโรงพยาบาลสนามไว้เตรียมการที่โรงพยาบาลสวนสราญรมย์ สามารถระดมแพทย์พยาบาลมาได้ ไม่กระทบคนไข้ปกติได้ ผู้อำนวยการโรงพยาบาลสุราษฎร์ธานี กล่าวส่วน นายวิชวุทย์ กล่าวว่า ทางจังหวัดได้มีประกาศขอให้งดการละเล่นมหรสพ 14 วัน ตั้งแต่ 18-31 มีนาคม 2563 ขอให้สถานบันเทิงทุกแห่ง บ่อนไก่ บ่อนชนวัว ให้หยุดกิจการชั่วคราวไป เพื่อลดความเสี่ยง ลดการติดภาวะเสี่ยงจากโควิด-19 และกรณีที่พบนี้จะให้เจ้าหน้าที่สาธารณสุขไปฉีดยาฆ่าเชื้อ ซึ่งขอยืนยันทางจังหวัดมีมาตรการคัดกรองเข้มข้น โดยโรงพยาบาลสุราษฎร์ธานีเป็นโรงพยาบาลศูนย์ของภาคใต้ตอนบน มีเตียงไว้รองรับ 50 เตียง แต่ได้ป้องกันมีมาตรการดูแลรักษาสุขภาพของประชาชนให้สวมหน้ากากอนามัยและล้างมือรณรงค์มาโดยตลอด ยึดคาถา กินร้อน ช้อนฉัน ห่างกัน 2 เมตร แต่ประชาชนต้องดูแลสุขภาพ อย่าออกไปที่สุ่มเสี่ยง หรือกลุ่มคนมากกว่า 50 ขึ้นคนไป ที่อาจเสี่ยงติดจากโรคนี้รายงานข่าวแจ้งว่า ผู้ป่วยติดเชื้อไวรัสโควิด-19 รายแรกของ จ.สุราษฎร์ธานี ภูมิลำเนาเดิมเป็นชาว จ.ปัตตานี มีอาชีพรับเหมาก่อสร้างร่วมกับชาวมาเลเซีย เดินทางไปมาระหว่างปัตตานีกับสุราษฎร์ธานี เนื่องจากมีบ้านอยู่ทั้ง 2 จังหวัด โดยเริ่มมีอาการป่วยมาจาก จ.ปัตตานี และเป็นช่วงเดินทางกลับบ้านที่สุราษฎร์ธานี จึงไปพบแพทย์ตรวจพบเชื้อดังกล่าว.
สุราษฎร์ธานี เจอโควิด-19 เป็นเสี่ยรับเหมาก่อสร้างจากปัตตานี โดยมีอาการหนักมาก ต้องใส่เครื่องช่วยหายใจ และไตทำงานผิดปกติ ด้านผู้ว่าฯ แถลงสั่งปิดสถานบันเทิง บ่อนชนไก่ บ่อนชนวัว ถึงสิ้นเดือน
โควิด-19,ไวรัสโคโรนา,ไวรัสโคโรน่า,สุราษฎร์ธานี,ผู้ป่วยโควิด-19,อาการวิกฤติ,หนุ่มผู้รับเหมา,ข่าวทั่วไป